Maitomaa

Maitomaa on suonenjokelainen vuonna 1915 perustettu maidontuottajien omistama ja hallinnoima meijeriosuuskunta.

Maitomaa sai Welfare Quality  -sertifikaatin vuonna 2018, toisena meijerinä Euroopassa. Welfare Quality arvioi eläinten kokonaisvaltaista hyvinvointia laajaan tieteelliseen näyttöön perustuvin mittarein. Maitomaan jalostama maito tuotetaan Savossa, Karjalassa ja Keski-Suomessa. Kaikki tilat ovat auditoituja.

Maitomaa jalostaa vuosittain 75 miljoonaa litraa lähimaitoa raejuustoksi, voiksi, nestemaidoksi, jogurteiksi ja UHT-tuotteiksi. Maitomaa valmistaa myös kauratuotteita. 

Omien tuotteidensa lisäksi Maitomaa tekee private label -tuotteita.

Vuonna 2012 Maitomaa ja iisalmelainen Olvi aloittivat maitopohjaisten UHT-juomien tuotekehityksen, valmistuksen ja markkinoinnin yhteistyön.

Maitomaa voitti vuoden 2018 parhaan työpaikkailmoituksen palkinnon Työn uattelija -ilmoituksella.

Lähteet

Suomen meijerit
Suonenjoki
Maitotuotteet
Elintarvikealan tuotemerkit